wickkiey/tamil-wikipedia-chunked huggingface dataset:
# உலகப் பெருங்கடல்கள் நாள்

## உலகப் பெருங்கடல்கள் நாள் 2010

உலகப் பெருங்கடல்கள் நாள் (2010, சூன் 8) - கருப்பொருள், **"எங்கள் சமுத்திரங்கள்: வாய்ப்புகளும் சவால்களும்"** (*“Our oceans: opportunities and challenges”*).
- 2023: *"கிரகப் பெருங்கடல்"*
- 2022: *"கடலையும் அது நிலைநிறுத்தும் அனைத்தையும் பாதுகாக்கவும் புத்துயிர் பெறவும் ஒன்றிணைந்து செயல்படும் சமூகங்கள், யோசனைகள் மற்றும் தீர்வுகள் மீது வெளிச்சம் காட்டுதல்.*"
- 2021: *"வாழ்க்கை மற்றும் வாழ்வாதாரங்கள்*" என்ற கருப்பொருளை எடுத்துக்காட்டுகிறது.
- 2020: *"ஒரு நிலையான பெருங்கடல் புதுமைப்புனையும் உறுதியளிப்பு"*
- 2019: *"ஒன்றாக நாம் நமது பெருங்கடலைப் பாதுகாத்து மீட்டெடுக்க முடியும்"*
- 2018: *"எங்கள் பெருங்கடலை சுத்தம் செய்யுங்கள்!"*
- 2017: *"நமது பெருங்கடல்கள், நமது எதிர்காலம்."*
- 2016: *"ஆரோக்கியமான பெருங்கடல்கள், ஆரோக்கியமான கிரகம்."*
- 2015: *"ஆரோக்கியமான பெருங்கடல்கள், ஆரோக்கியமான கிரகம்."*
- 2014: *"பெருங்கடல் நிலைத்தன்மை: சமுத்திரங்கள் எதிர்காலத்தில் நம்மைத் தக்கவைத்துக்கொள்வதை உறுதி செய்வோம்."*
- 2013: *"பெருங்கடல்கள் மற்றும் மக்கள்."*
- 2012: *"யூ என் சி எல் ஓ எஸ் @ 30"*
- 2011: *"நமது பெருங்கடல்கள்: எங்கள் எதிர்காலத்தை பசுமைப்படுத்துதல்."*
- 2010: *"வாய்ப்புகள் மற்றும் சவால்கள்."*
- 2009: *"எங்கள் பெருங்கடல்கள், எங்கள் பொறுப்புகள்."*
# தமிழ் அகராதிகளின் பட்டியல்

**அகராதி** அல்லது **அகரமுதலி** என்பது சொற்களின் பட்டியல் ஆகும். குறித்த சொற்களின் வரைவிலக்கணங்கள் அல்லது குறித்த சொற்களுக்கு இணையான பிற மொழிச் சொற்களைக் கொண்டதாக அகராதிகள் அமையும். துறைசார் அகராதிகள் குறித்த துறை தொடர்பான சொற்களைப் பட்டியற் படுத்தும். பொதுவாக அகராதிகள் நூல் வடிவங்களாகவே இருந்து வந்துள்ள போதிலும் இப்பொழுது இணையத் தளங்களிலும் மெய்நிகர் அகராதிகள் தொகுக்கப்படுகின்றன.
# தமிழ் அகராதிகளின் பட்டியல்

## தமிழ்

### 1500கள்

- 1500 களுக்கு முன்பு - நிகண்டுகள்
- 1594 - அகராதி நிகண்டு - இரேவணசித்தர்
# தமிழ் அகராதிகளின் பட்டியல்

## தமிழ்

### 1700கள்

- 1732 - சதுரகராதி (1919/1924 - சதுரகராதி அச்சுப்பதிப்பு) - வீரமாமுனிவர்
- 1779 - மலபார் - ஆங்கில அகராதி (தமிழ்-ஆங்கிலம்) - ஆங்கிலேய மிஷனரிமார், சென்னை (2-ஆம் பதிப்பு:1809, வேப்பேரி, சென்னை)
# தமிழ் அகராதிகளின் பட்டியல்

## தமிழ்

### 1800கள்

- 1840 - ஆங்கிலம்-தமிழ் அகரமுதலி (A vocabulary of English and Tamil words)
- 1842 - பெயரகராதி - யாழ்ப்பாண நூற் கழகம்
- 1842 - மானிப்பாய் அகராதி - யாழ்ப்பாணம் அ. சந்திரசேகர பண்டிதர், சரவணமுத்துப் பிள்ளை
- 1843 - வேதகிரியார் சூடாமணி - களத்தூர் வேதகிரி முதலியார்
- 1850 - சொற்பொருள் விளக்கம் - அண்ணாசாமிப் பிள்ளை
- 1852 - ஆங்கில தமிழ் அகராதி - அமெரிக்கன் மிஷன், யாழ்ப்பாணம்
- 1858 - ஆங்கில தமிழ் அகராதி - சிதம்பரப் பிள்ளை
- 1861 - ஆங்கில தமிழ் அகராதி - பீற்றர் பெர்சிவல்
- 1862 - வின்சுலோ-தமிழ் அகராதி - மிரோன் வின்சுலோ
- 1869 - போப்புத் தமிழ் அகராதி - ஜி.யு. போப்
- 1883 - அகராதிச் சுருக்கம் - விஜயரங்க முதலியார்
- 1893 - பேரகராதி - காஞ்சிபுரம் இராமசாமி நாயுடு (மானிப்பாய் அகராதியின் விரிவு)
- 1897 - தரங்கம்பாடி அகராதி - பெப்ரிசியசு அகராதியின் விரிவு
- 1899 - தமிழ்ப் பேரகராதி - யாழ்ப்பாணம் நா. கதிரவேற்பிள்ளை
# தமிழ் அகராதிகளின் பட்டியல்

## தமிழ்

### 1900கள்

- 1901 - தமிழ்ப் பேரகராதி - நா. கதிரைவேற்பிள்ளை (பேரகராதியின் விரிவு)
- 1902 - அபிதானகோசம் - ஆ. முத்துத்தம்பிப்பிள்ளை (சிறப்புப் பெயர் அகராதி)
- 1904 - தமிழ்ச் சொல் அகராதி (அகரம் மட்டும்) - கு. கதிரவேற்பிள்ளை, யாழ்ப்பாணம்
- 1908 - சிறப்புப் பெயர் அகராதி - ஈக்காடு இரத்தினவேல் முதலியார்
- 1909 - 20 ஆம் நூற்றாண்டுத் தமிழ் அகராதி - பி. ஆர். இராமநாதன்
- 1910 - அபிதானசிந்தாமணி - ஆ. சிங்காரவேலு முதலியார்
- 1910 - தமிழ்ச் சொல் அகராதி, முதல் தொகுதி - கு. கதிரவேற்பிள்ளை - மதுரைத் தமிழ்ச் சங்கம் வெளியீடு
- 1911 - தமிழ் மொழி அகராதி - காஞ்சி நாகலிங்க முனிவர்
- 1912 - தமிழ்ச் சொல் அகராதி, இரண்டாம் தொகுதி - கு. கதிரவேற்பிள்ளை, வெளியீடு - மதுரைத் தமிழ்ச் சங்கம்
- 1914 - இலக்கியச் சொல் அகராதி - கன்னாகம் அ. குமாரசாமிப் புலவர்
- 1918 - தமிழ் மொழி அகராதி - கா. நமச்சிவாய முதலியார்
- 1921 - மாணவர் தமிழ் அகராதி - அனவரத விநாயகம் பிள்ளை
- 1922 - இராவுத்தர் (பர்மாவில் இருந்து)
- 1923 - நாகுமீரா (பர்மாவில் இருந்து)
- 1923 - தமிழ்ச் சொல் அகராதி, மூன்றாம் தொகுதி - கு. கதிரவேற்பிள்ளை, வெளியீடு - மதுரைத் தமிழ்ச் சங்கம்
- 1924 - சொற்பொருள் விளக்கம் என்னும் தமிழகராதி - சு. சுப்பிரமணிய சாஸ்திரி
- 1925 - தற்காலத் தமிழ்ச் சொல் அகராதி - ச. பாவனந்தம் பிள்ளை
- 1926 - சென்னைப் பல்கலைக்கழக பேரகராதி
- 1928 - இளைஞர் தமிழ்க் கையகராதி - மே. வீ. வேணுகோபாலப்பிள்ளை
- 1934 - விக்டோரியா தமிழ் அகராதி
- 1935 - ஆனந்த விடகன் அகராதி - ஆனந்த விடகன் பத்திரிகை ஆசிரியர் குழு
- 1935 - ஜுபிலி தமிழ் அகராதி - எஸ். சங்கரலிங்க முதலியார்
- 1935 - நவீன தமிழ் அகராதி - சி. கிருஷ்ணசாமிப் பிள்ளை
- 1937 - மதுரை தமிழ்ப் பேரகராதி - மதுரை இ. மா. கோபாலைருஷ்ணக் கோனார் மற்றும் பண்டிதர் பார்
- 1938 - சொற்பிறப்பு ஒப்பியல் தமிழ் அகராதி - சா. ஞானப்பிரகாசர்
- 1939 - தமிழறிஞர் அகராதி - சி. கிருஷ்ணசாமிப் பிள்ளை
- 1939 - தமிழ் அமிழ்த அகராதி - சி. கிருட்ணசாமிப் பிள்ளை
- 1939 - விக்டோரியா தமிழ் அகராதி - எஸ். குப்புஸ்வாமி
- 1939 - தமிழ் லெக்ஸிகன் - சென்னைப் பல்கலைக்கழகம்
- 1940 - கழகத் தமிழ் அகராதி - சேலை சகாதேவ முதலியார், காழி சிவகண்ணுச் சாமிப் பிள்ளை
- 1950 - செந்தமிழ் அகராதி - ந. சி. கந்தையா பிள்ளை
- 1951 - கம்பர் தமிழ் அகராதி - வே. இராமச்சந்திர சர்மா
- 1955 - சுருக்கத் தமிழ் அகராதி - கலைமகள் அலுவலகம்
- 1955 - கோனார் தமிழ்க் கையகராதி - ஐயன்பெருமாள் கோனார்
- 1957 - தமிழ் இலக்கிய அகராதி - பாலூர் து. கண்ணப்ப முதலியார்
- 1964 - கழகத் தமிழ் அகராதி - கழகப் புலவர், வெளியீடு - சைவ சித்தாந்த நூற்பதிப்புக் கழகம்
- 1966 - லிப்கோ தமிழ் அகராதி - லிப்கோ புத்தக நிறுவனம்
- 1970 - சிறப்புப் பெயரகராதி - சைவ சித்தாந்த நூற்பதிப்புக் கழகம்
- 1979 - மணிமேகலைத் தமிழகராதி - மணிமேகலைப் பிரசுரம்
- 1980 - தமிழ்ச் சுருக்கெழுத்து அகராதி - அனந்தநாராயணன்
- 1984 - தமிழ்-தமிழ் அகரமுதலி - மு.சண்முகம்பிள்ளை (தொகுப்பாசிரியர்)
- 1984 - செந்தமிழ்ச் சொற்பிறப்பியல் பேரகரமுதலி - ஞா. தேவநேயப் பாவாணர்
- 1985 - தமிழ் - தமிழ் அகரமுதலி - மு. சண்முகம்
- 1985 - மணிமேகலை தமிழ் அகராதி - மணிமேகலைப் பதிப்பகம்
- 1988 - பெருஞ்சொல்லகராதி - தமிழ்ப் பல்கலைக்கழகம்
- 1993 - வெற்றித் தமிழ் அகராதி - ச. மெய்யப்பன்
- 1993 - அன்றாட வாழ்வில் அழகு தமிழ் - மணவை முஸ்தபா
# தமிழ் அகராதிகளின் பட்டியல்

## தமிழ்

### 2000கள்

- 2000 - வசந்தா அகராதி - அரிதிமதி தென்னகனை
- 2001 - திருமகள் அகராதி
- அருங்கலைச்சொல் அகரமுதலி - ப. அருளி
- இணைச்சொல் அகராதி
- விக்சனரி
- 2019 - யாழ்ப்பணத்தமிழ் அகராதி - நடராஜா சிறிரஞ்சன்
# தமிழ் அகராதிகளின் பட்டியல்

## ஒருங்கிணைந்த அகராதிகள்

தமிழ்ப்பேழை என்பது தமிழ்-ஆங்கிலத்திற்கான ஒருங்கிணைந்த இணைய அகராதியாகச் செயல்படுகின்றது. தமிழ்ப்பேழை அகராதியில் 68க்கும் மேற்பட்ட அகராதிகள், 150க்கும் மேற்பட்ட துறைகளுகளுடன் ஒருங்கிணைந்த முறையில் அளிக்கப் பெற்றுள்ளது.
# தமிழ் அகராதிகளின் பட்டியல்

## ஒருங்கிணைந்த அகராதிகள்

### துறைசார்

- Tamil Vocabulary of Natural History - Edouard Simon Ariel (1818 - 1854) -
- ஆட்சிச் சொல்லகராதி (பொது)
- சங்க இலக்கிய அகராதி
- காலக்குறிப்பு அகராதி
# தமிழ் அகராதிகளின் பட்டியல்

## மலையாளம்

- தமிழ்-ஆங்கிலம்-மலையாளம் மும்மொழி இருவழி அகரமுதலி -பேரா. சரத்சந்திரன் நாயர் NTMஇணையப்பக்கம் நூல்வடிவம்-2011, வரிசை எண்-124, இந்திய உரூபாய்-300(Tamil- English – Malayalam Trilingual Bidirectional Dictionary)
- 2015 - மலையாளம் - தமிழ் அகராதி (கேரளப் பல்கலைக்கழகம்) - 20 000 சொற்கள்
# தமிழ் அகராதிகளின் பட்டியல்

## தெலுங்கு

- 1925 - தெலுங்கு - தமிழ் அகராதி (1925) - கிருட்டிணசாமி ஐயர்
- 1939 - தமிழ் - தெலுங்கு அகராதி (1939) - கேசாசார்லு
# தமிழ் அகராதிகளின் பட்டியல்

## இந்தி

- 1878 - இந்தி - தமிழ் அகராதி (1878) - அந்தோனிப்பிள்ளை
- 1925 - இந்தி தமிழ் கோசம் - அரிகரசர்மா
- 1926 - தமிழ் இந்தி கோசம் - அரிகரசர்மா
- 1957 - இந்தி - தமிழ் அகராதி (1957) - கா. அப்பாதுரை
# தமிழ் அகராதிகளின் பட்டியல்

## மராத்தி

- 1961 - மராத்தி - தமிழ் அகராதி - இரமாபாய் சோசி
# தமிழ் அகராதிகளின் பட்டியல்

## சமசுகிருதம்

- 1857 - வடமொழி திரவிய நிகண்டு
- 1878 - பதார்த்த பாசுகரம்
- 1928 - சீனிவாச ஆச்சாரியார் வடமொழி தமிழ் அகராதி (1928)
- 1930 - வேங்கடேச சர்மா வடமொழி தமிழ் அகராதி (1930)
- 1938 - வடசொல் தமிழ் அகர வரிசைச் சுருக்கம் - நீலாம்பிகை அம்மையார்
- 1952 - வடமொழிச் சொற்கடல்
- 1962 - பாபநாசசிவம் வடமொழி தமிழ் அகராதி (1962)
- வடசொல் தமிழ் அகராதி - கோவேந்தன்
# தமிழ் அகராதிகளின் பட்டியல்

## சிங்களம்

- 1964 - சிங்கள தமிழ் அகராதி (1964)
- 1972 - தமிழ் சிங்கள அகராதி (1972)
- 2003 - இலகு சிங்கள தமிழ் அகராதி
# தமிழ் அகராதிகளின் பட்டியல்

## மலாய்

- மலாய் தமிழ் ஆங்கில அகராதி
# தமிழ் அகராதிகளின் பட்டியல்

## பர்மா

- பர்மா-ஆங்கிலம்-தமிழ்-இந்தி அகராதி - யோசப்
# தமிழ் அகராதிகளின் பட்டியல்

## அரபு

- 1902 - அரபுத் தமிழ் அகராதி - குலாம் காதிறு நாவலர்
- 1905 - அரபுத் தமிழ் அகராதி - முகம்மது அப்துல்லா
- 1965 - அரபுத் தமிழ் அகராதி - யாசீன் மௌலானா
- 1983 - தமிழிலக்கிய அரபுச்சொல் அகராதி
# தமிழ் அகராதிகளின் பட்டியல்

## உருது

- தமிழ் உருது அகராதி - முக்தார் பத்ரி
- உருது தமிழ் அகராதி - முக்தார் பத்ரி
# தமிழ் அகராதிகளின் பட்டியல்

## உருசியம்

- 1960 - தமிழ் உருசிய அகராதி
- 1987 - உருசிய தமிழ் ஆரம்ப அகராதி
# தமிழ் அகராதிகளின் பட்டியல்

## ஆங்கிலம்

- 1779 - மலபார் ஆங்கில அகராதி - சாம் பிலிப் பெப்ரீசியசு, சான் கிறித்தி யான் பெரெய்தாப்டு
- 1830 - Rottler's தமிழ் -ஆங்கில அகராதி
- 1834 - 1841 - தமிழ் ஆங்கில மொழிகளுக்கான அகராதி (4 பாகங்கள்)- W. Taylor
- 1841 - விவிலியம் இறையியல் அகராதி - என்றி பவர்
- 1859 - பெப்ரிசியசு அகராதி (Pope's Compendious Tamil–English Dictionary) - பெப்ரிசியசு
- 1862 - வின்சுலோ தமிழ் ஆங்கில அகராதி - மிரோன் வின்சுலோ
- 1869 - தமிழ் ஆங்கில அகராதி (ஜி. யு. போப்) - ஜி. யு. போப்
# தமிழ் அகராதிகளின் பட்டியல்

## போர்த்துக்கீசு

- 1550 கள் - என்றீக்கே என்றீக்கசு தமிழ் போர்த்துக்கீசிய அகராதி -
- 1679 - தமிழ் போர்த்துக்கீசிய அகராதி (1679) - அன்டேம் டி புரவென்சா (Vocabvlario tamvlic - Antão de Proença)
- 1700 கள் - Vocabulario - Thamulico - Lusitano - Fr. Domingos Madeyra
- 1750 கள் - தமிழ் போர்த்துக்கீசு - வீரமாமுனிவர்
# தமிழ் அகராதிகளின் பட்டியல்

## பிரெஞ்சு

- 1724 - தமிழ் - பிரெஞ்சு அகராதி - லூயி நோயேல் தெ பூர்சே (Louis Noel de Bourzes) -
- 1750 - பிரெஞ்சு - தமிழ் அகராதி (பாரிசில் சுவடி வடிவில் உள்ளது) ? வீரமாமுனிவர்
- 1831 - பிரெஞ்சு தமிழ் அகராதி
- 1845 - பிரெஞ்சு - தமிழ் (பொசுகியினது)
- 1846 - பிரெஞ்சு தமிழ் அகராதி
- 1850 - டூபூய் மூசே பிரெஞ்சு தமிழ் அகராதி
- 1855 - தமிழ்பிராஞ்சகாரதி
- தற்காலத் அகராதி பிரெஞ்சு - தமிழ் - ச.சச்சினாந்தன்
# தமிழ் அகராதிகளின் பட்டியல்

## யேர்மன்

- 1869 - தமிழ் - ஆங்கிலம் - செர்மன் அகராதி
- 1992 - யேர்மன் தமிழ் தமிழ் யேர்மன் அகராதி
- செருமன் - தமிழ் அகராதி - சு. இராசாராம்
# தமிழ் அகராதிகளின் பட்டியல்

## டச்சு

- 1997 - டச்சு - தமிழ் தமிழ் - டச்சு அகராதி
# தமிழ் அகராதிகளின் பட்டியல்

## டேனிசு

- டானிசு தமிழ் சொற்பட்டியல் - 1671 -
- டேனிஷ் - தமிழ் அகராதி - அ. பாலமனோகரன் -
- டெனிஷ்-தமிழ், தமிழ்-டெனிஷ் சிறு அகராதி
- தமிழ் - டேனிஷ் அகராதி
- டெனிஷ் மருத்துவ தமிழ் அகராதி
# தமிழ் அகராதிகளின் பட்டியல்

## சுவீடிசு

- சுவீடிசு - தமிழ் அகராதி - கிருபாகரன்
# தமிழ் அகராதிகளின் பட்டியல்

## இலத்தீன்

- 1742 - தமிழ் - இலத்தீன் அகராதி (1742) - வீரமாமுனிவர்
- 1867 - தமிழ் - இலத்தீன் அகராதி (1867) - ஆர். பி. குரி
# தமிழ் அகராதிகளின் பட்டியல்

## எபிரேயம்

- எபிரேயம் தமிழ் சொற்பட்டியல் - 1749 - -
# தமிழ் அகராதிகளின் பட்டியல்

## இந்திய விக்சனரி கைபேசி அகராதி

தனித்தமிழ் இயக்கத்தின், அகராதி மென்பாெருள் திட்டமான தனித்தமிழகராதிக்களஞ்சியத்தின், தற்கால முன்னேற்பாடாக இந்திய மாெழிகளின் கைபேசி அகராதியாக - அஃக - எனும் பெயரில் விக்சனரி அகராதிகள் உருவாக்கப்பட்டுள்ளன.  
இம் மென்பாெருளில் இந்திய தமிழ் மொழிக்குடும்பம் விக்சனரி
1. எளிய தமிழ்
2. தமிழ்
3. கன்னடம்
4. மலையாளம்
5. தெலுகு
மேலும் ஆரிய மாெழிக்குடும்ப மாெழிகளையும் பயன்படுத்தலாம்.
# விக்கிப்பீடியா:உங்களுக்குத் தெரியுமா/யூன் 3, 2015

- **இயேசுப் பல்லி** என்னும் பல்லி இனம் நீரில் நடக்கும் திறனுடைய பல்லி இனம் ஆகும்.
- தன்பால் ஈர்ப்பாளர்கள் , எதிர்பால் ஈர்ப்பாளர்களுக்கு இடையே மனிதரிடையே மாறுபடும் பாலியல் நாட்டத் தன்மையை விளக்கும் அளவுகோல் **கின்சி அளவுகோல்** எனப்படுகின்றது.
- பன்னிரண்டாம் நூற்றாண்டில் அடியார்க்கு நல்லார் வெளியிட்ட **அட்டாங்கயோகம்** எனும் நூல் அட்டாங்க யோகத்தைத் தமிழ்ப் பெயர்களால் குறிப்பிட்டு விளக்குகிறது.
# சிலோன் சின்னையா

**சிலோன் சின்னையா** (20 சூன் 1941 - 7 சனவரி 2011) இலங்கைத் தமிழ்த் திரைப்பட நடிகர். இலங்கை, இந்தியத் தமிழ்த் திரைப்படங்களில் குணசித்திர வேடங்களில் நடித்தவர்.
# சிலோன் சின்னையா

## வாழ்க்கைக் குறிப்பு

சின்னையா இலங்கையின் மலையகத்தில் கண்டி, அம்பிட்டிய என்ற ஊரில் தனது பத்தாவது வயதில் இருந்தே மேடை நாடகங்களில் நடிக்கத் தொடங்கினார். 1968 ஆம் ஆண்டில் இலங்கையில் வெளியான நிர்மலா என்ற தமிழ்த் திரைப்படத்தில் முதன் முதலில் நடித்தார். பின்னர் மஞ்சள் குங்குமம் (1970) திரைப்படத்தில் ஒரு சிறு வேடத்தில் நடித்தார். 1972 இல் வெளியான மீனவப் பெண் திரைப்படத்தில் மருத்துவராகத் தோன்றி நடித்தார்.  
1975 ஆம் ஆண்டில் வெளியான வி. பி. கணேசனின் புதிய காற்று திரைப்படத்தில் மலையகத்தில் உள்ள லயன் குடிசை ஒன்றில் வாழும் ஏழைத் தொழிலாளியாக, கதாநாயகி பரீனா லையின் தந்தையாக நடித்து பாராட்டுப் பெற்றர். வி. பி. கணேசனின் இரண்டாவது படமான நான் உங்கள் தோழன் திரைப்படத்திலும் நடித்தார்.
# சிலோன் சின்னையா

## நடித்த திரைப்படங்கள்

### இலங்கைத் திரைப்படங்கள்

- நிர்மலா
- மஞ்சள் குங்குமம்
- மீனவப்பெண்
- புதிய காற்று
- நான் உங்கள் தோழன்
- பைலட் பிரேம்நாத்
# சிலோன் சின்னையா

## நடித்த திரைப்படங்கள்

### இந்தியத் திரைப்படங்கள்

- பொண்ணு ஊருக்குப் புதுசு
- கரை கடந்த ஒருத்தி
- அகல்விளக்கு
- கரும்புவில்
- ஆணிவேர்
- நீதான் அந்தக்குயில்
- நீ இன்றி நானில்லை
- கீதாஞ்சலி
- காவலன் அவன் கோவலன்
- என் தமிழ் என் மக்கள்
- புதிய அடிமைகள்
- எல்லாமே பணத்துக்காக
- பகவதிபுரம் ரெயிலே கேட்
- காமதேனு
- கிழக்குப்பக்கம் காத்திரு
- கீதம் சங்கீதம்
# தி. க. பகவதி

**தி. க. பகவதி** (*T. K. Bhagavathi*; 1917 –1982) தமிழ் நாடகங்களிலும், தமிழ்த் திரைப்படங்களிலும் நடிகராக நடித்தவர். இவர், புகழ்பெற்ற நாடக நடிகரான தி. க. சண்முகத்தின் தம்பியாவார்.
# தி. க. பகவதி

## நடித்த திரைப்படங்கள்

இவர் 1935-இல் *மேனகா* முதல் 1979-இல் ஆறிலிருந்து அறுபது வரை மட்டும் 45 ஆண்டுகளாக நாடகங்களிலும் திரைப்படங்களிலும் பல வகையான முக்கிய பாத்திரங்களில் நடித்துப் புகழ்பெற்றவர் டி. கே. பகவதி..  
- மேனகா (1935)
- பாலாமணி (1937)
- குமாஸ்தாவின் பெண் (1941)
- பில்ஹணன் (1948)
- இன்ஸ்பெக்டர் (1953)
- மனிதன் (1953)
- ரத்த பாசம் (1954)
- சம்பூர்ண ராமாயணம் - (1958)
- சிவகங்கை சீமை (1959)
- குலமகள் ராதை (1963)
- குழந்தைக்காக [1968]
- பணமா பாசமா [1968]
- நிலவே நீ சாட்சி [1970]
- என் அண்ணன் [1971]
- ஆதி பராசக்தி [1971]
- சவாலே சமாளி [1971]
- நீரும் நெருப்பும் [1971]
- தங்கைக்காக [1971]
- சபதம் [1971]
- சங்கே முழங்கு [1972]
- வசந்த மாளிகை [1972]
- ராஜபார்ட் ரங்கதுரை [1973]
- சிவகாமியின் செல்வன் [1974]
- வாணி ராணி [1974]
- எங்கள் குலதெய்வம் [1975]
- பிஞ்சு மனம் [1975]
- எங்க பாட்டன் சொத்து [1975]
- அவன் ஒரு சரித்திரம் [1977]
- அலாவுதீனும் அற்புத விளக்கும் [1979]
- ஆறிலிருந்து அறுபது வரை [1979]
# தி. க. பகவதி

## பெற்ற விருதுகளும், சிறப்புகளும்

- கலைமாமணி விருது
# கடல் மட்டம்

**சராசரி கடல் மட்டம்** (*Mean sea level*, MSL) என்பது பொருத்தமான நிலத்திலுள்ள நிலையான ஓர் ஆதாரப் புள்ளியின் சார்பான கடலின் உயரமாகும். ஆனால் நிலத்திலுள்ள ஆதாரப் புள்ளியை தெரிவுசெய்வது மிகச் சிக்கலான பணியாகும். மேலும் கடலின் சரியான உயரத்தைக் கண்டறிவது கடினமான செயலாகும். சராசரி கடல் மட்டம் என்பது கடல் அலை, காற்று போன்றவற்றால் பாதிக்கப்படாத நிலையாக நிற்கும் கடலின் உயரமாகும். கணிப்பின் போது நீண்ட நேரத்துக்கு எடுக்கப்படும் உயர அளவீடுகளின் சராசரி மதிப்பை, சராசரி கடல் மட்டமாக கொள்ளப்படும். கடலின் உயரம் நிலத்துக்கு சார்பாக அளவிடப்படுவதால் சராசரி கடல் மட்டமானது கடல் நீர் உயர வேறுபாட்டாலோ அல்லது நிலத்தில் ஏற்படும் உயரவேறுபாடு காரணமாகவோ மாற்றம் அடையலாம்.  
**கடல் மட்டத்துக்கு மேல்** (*above sea level*) பொதுவாக கடல் மட்டத்திற்கு மேல் உள்ள ஓர் இடத்தின் உயரத்தைக் குறிக்கப் பயன்படுத்தப்படுகிறது. கடல் மட்டம் என்பது சராசரியாக கடல் ஒட்டிய நிலத்தின் நிலை ஆகும். கடல் மட்டத்திற்கு மேல் உயரத்தைப் பொருத்து வளிமண்டல அழுத்தம் வேறுபடும். எனவே வான்வழிப் போக்குவரத்தில் இது ஒரு முக்கிய குறியீடு ஆகும். இவ்வளவீடு உண்மையில் **சராசரி கடல் மட்டத்திற்கு மேல்** (*above mean sea level*, AMSL) என்பதையே குறிக்கிறது.
# கடல் மட்டம்

## கடல் மட்டம் உயர்வு

அமெரிக்காவில் அமைந்துள்ள புவி மற்றும் கோள் அறிவியல் துறை சார்பில் இரண்டரை ஆண்டுகளாக நடந்த ஆராய்ச்சியில் கடந்த நூற்றாண்டைவிட இந்த நூற்றாண்டில் 14 செ.மீட்டர்கள் கடல் மட்டம் உயர்ந்துள்ளதாகத் தெரிவித்துள்ளனர். கடந்த 1000 முதல் 1400 ஆம் ஆண்டுவரை புவி குளிர்ந்து இருந்ததால் 8 செ.மீட்டர்களே கடல் மட்டம் உயர்ந்தது குறிப்பிடத்தக்கது.
# சூசைட் ஸ்க்வாட் (திரைப்படம்)

**சூசைட் ஸ்க்வாட்** என்பது 2016 ஆம் ஆண்டு வெளியான அமெரிக்க நாட்டு மீநாயகன்-சூப்பர்வில்லன் திரைப்படம் ஆகும். இதே பெயரில் டிசி காமிக்ஸ் வரைகதையில் தோன்றிய சூப்பர்வில்லன் குழு கதாபாத்திரங்களை மையமாகக் கொண்டு வார்னர் புரோஸ். பிக்சர்ஸ், ராட்பேக்-டூன் என்டர்டெயின்மென்ட், அட்லஸ் என்டர்டெயின்மென்ட் மற்றும் டிசி பிலிம்ஸ் ஆகிய நிறுவனங்கள் தயாரிக்க, வார்னர் புரோஸ். பிக்சர்ஸ் என்ற நிறுவனம் மூலம் விநியோகிக்கப்பட்டது.  
இந்த படம் டிசி நீட்டிக்கப்பட்ட பிரபஞ்சத்தின் மூன்றாவது திரைப்படம் ஆகும். டேவிட் ஆயர் என்பவரால் எழுதி இயக்கிய இந்த படத்தில் வில் சிமித், ஜாரெட் லெடோ, மார்கோட் ரொப்பி, ஜோயல் கின்னமன், வியோல டேவிஸ், ஜெய் கோர்ட்னி, ஜெய் ஹெர்னாண்டெஸ், அடேவாலே அகின்னுயோ-அக்பாஜே, ஐகே பாரின்ஹோல்ட்ஸ், ஸ்காட் ஈஸ்ட்வுட் மற்றும் காரா டெலிவிங்னே ஆகியோர் நடித்துள்ளார்கள்.  
பிப்ரவரி 2009 க்குள் வார்னர் புரோஸ். என்ற நிறுவனத்தின் மூலம் 'சூசைட் ஸ்க்வாட்' என்ற படம் உருவாக்குவது பற்றி டேவிட் ஆயர் உடன் திட்டமிடப்பட்டது. செப்டம்பர் 2014 இல் இப்படத்தை எழுதவும் இயக்கவும் டேவிட் ஆயர் என்பவருடன் ஒப்பந்தம் செய்யப்பட்டது. ஏப்ரல் 13, 2015 அன்று ஒன்ராறியோவின் தலைநகரான ரொறன்ரோவில் முதன்மை புகைப்படம் எடுக்கப்பட்டு சிகாகோவில் படப்பிடிப்பு தொடங்கப்பட்டு அதே ஆண்டு ஆகஸ்டில் நிறைவு பெற்றது.  
சூசைட் ஸ்க்வாட் படம் ஆகஸ்ட் 1, 2016 அன்று நியூயார்க் நகரில் திரையிடப்பட்டது, ஆகஸ்ட் 5, 2016 அன்று ஐக்கிய அமெரிக்காவில் ரியல் 3டி, ஐமாக்ஸ் மற்றும் ஐமாக்ஸ் 3டி ஆகியவற்றில் வெளியாகி விமர்சகர்களிடமிருந்து எதிர்மறையான விமர்சனங்களைப் பெற்று வசூல் ரீதியாக வெற்றி அடைந்து உலகளவில் 746 மில்லியன் வசூல் செய்தது. இந்த படம் 2016 ஆம் ஆண்டில் அதிக வருமானம் ஈட்டிய பத்தாவது படமாக அமைந்தது. இந்த படம் 89ஆவது அகாதமி விருதுகளில் சிறந்த ஒப்பனை மற்றும் சிகை அலங்காரத்திற்கான ஆஸ்கார் விருது உட்பட பல்வேறு பிரிவுகளில் இந்த படம் பரிந்துரைக்கப்பட்டு பல விருதுகளை வென்றது. இது டிசி நீட்டிக்கப்பட்ட பிரபஞ்சத்தின் முதல் அகாதமி விருது வென்ற படமாகும். இந்த திரைப்படத்தை தொடந்து 2020 ஆம் ஆண்டில் பேர்ட்ஸ் ஆஃப் பிரே என்ற படம் வெளியானது.
# சூசைட் ஸ்க்வாட் (திரைப்படம்)

## நடிகர்கள்

- வில் சிமித் - ஃபிலாய்ட் லாட்டன் / டெட்ஷாட்
- மார்கோட் ரொப்பி - டாக்டர் ஹார்லீன் குயின்செல் / ஹார்லி குயீன்
- ஜோயல் கின்னமன் - ரிக் பிளக்
- வியோல டேவிஸ் - அமண்டா வாலர்
- ஜெய் கோர்ட்னி - ஜார்ஜ் "டிகர்" ஹர்க்னஸ் / கேப்டன் பூமராங்
- ஜெய் ஹெர்னாண்டெஸ் - சாட்டோ சந்தனா / எல் டையப்லோ
- அடேவாலே அகின்னுயோ-அக்பாஜே - வாய்லன் ஜோன்ஸ் / கில்லர் கிரா
- ஐகே பாரின்ஹோல்ட்ஸ் - கேப்டன் ஹண்டர் கிரிக்ஸ்
- ஸ்காட் ஈஸ்ட்வுட் - "GQ" எட்வர்ட்ஸ்
- காரா டெலிவிங்னே - டாக்டர் ஜூன் மூன் / மந்திரிப்பவர்
- ஜாரெட் லெடோ - ஜோக்கர்
- ஆடம் பீச் - கிறிஸ்டோபர் வெயிஸ் / ஸ்லிப்காட்
- கரேன் ஃபுகுஹாரா - தட்சு யமாஷிரோ / கட்டானா
# சூசைட் ஸ்க்வாட் (திரைப்படம்)

## நடிப்புத் தெரிவுகள்

அக்டோபர் 2014 இல் வார்னர் புரோஸ். நிறுவனம் ரையன் காசுலிங்கு, டோம் ஹார்டி, மார்கோட் ரொப்பி மற்றும் வில் சிமித் ஆகியோர் இந்த படத்தில் நடிப்பதற்கான வாய்ப்பை அளித்திருந்தது. உடனடியாகவே டோம் ஹார்டி மற்றும் வில் சிமித்தும் நடிப்பதற்கான ஒப்பந்தத்தில் கைச்சாத்திடுவதாக அறிவிக்கப்பட்டதுட்டன், மார்கோட் ரொப்பியும் இதற்காக ட்ரீம்வொர்க்கின் 'கோஸ்ட் இன் தி ஷெல்' என்ற படத்தின் நடிப்பிலிருந்து விலகினார்.  
நவம்பரில் 'திவர்ப்ப' என்ற செய்தி இணையத்தில் ஜோக்கர் என்ற கதாபாத்திரத்திற்கு ரையன் காசுலிங்கு என்பவருக்கு பதிலாக நடிகர் ஜாரெட் லெடோ என்பவரை நடிக்க வைப்பதற்கான பேச்சுவார்த்தைகள் நடப்பதாக செய்திகள் வெளியானது. நவம்பர் இறுதியில் மார்கோட் ரொப்பி என்பவர் ஹார்லி குயீன் என்ற கதாபாத்திரத்தில் நடிப்பார் என அறிவிக்கப்பட்டது. டிசம்பர் 2014 இல் வில் சிமித், ஸ்காட் ஈஸ்ட்வுட், காரா டெலிவிங்னே, ஜெய் கோர்ட்னி ஆகியோர் ஒப்பந்தம் செய்யப்பட்டனர்.
# யுரேனியம் மூவயோடைடு

:2 U + 3 I<sub>2</sub> → 2 UI<sub>3</sub>
# யுரேனியம் மூவயோடைடு

## பண்புகள்

கருப்பு நிறத் திண்மமாகக் காணப்படும் யுரேனியம் மூவயோடைடு 766°செ வெப்பநிலையில் உருகுகிறது. படிகமாகலின்போது இச்சேர்மம் சாய்சதுர படிக அமைப்பில் படிகமாகிறது. (புளூட்டோனியம் முப்புரோமைடு வகை) Ccmm வகை இனக்குழுவுடன் அணிக்கோவை அளபுருக்களின் மதிப்பு a = 432.8 பைமீ, b = 1401.1 பைமீ, and c = 1000.5 பைமீ ஆகவும் மற்றும் ஒர் அலகுகூட்டிற்கு நான்கு சூத்திர அலகுகள் என்ற முறையிலும் அமைந்துள்ளன . பல்வேறு வகையான டையீல்-ஆல்டர் வினைகளுக்கு யுரேனியம் மூவயோடைடு பொருத்தமான இலூயிசு அமில வினையூக்கியாகக் கருதப்படுகிறது. இவ்வினைகள் சாதாரண வீரியம் குறைந்த நிலையிலேயே மேற்கொள்ளப்படுகின்றன.
# கும்பகோணம் நந்தவனத்து மாரியம்மன் கோயில்

**கும்பகோணம் நந்தவனத்து மாரியம்மன் கோயில்** தஞ்சாவூர் மாவட்டம் கும்பகோணம் பேட்டை வடக்குத் தெருவில் அமைந்துள்ள அம்மன் கோயிலாகும்.
# கும்பகோணம் நந்தவனத்து மாரியம்மன் கோயில்

## பெயர்க்காரணம்

வயல்வெளி சூழ்ந்திருக்க மாரியம்மன் அமைந்துள்ளதால் இவர் நந்தவனத்து மாரியம்மன் என அழைக்கப்படுகிறார். இந்த அம்மனை வடக்குத்தெரு மாரியம்மன் என்றும் ஆதிநந்தவனத்து மாரியம்மன் என்றும்அழைக்கின்றனர்.
# கும்பகோணம் நந்தவனத்து மாரியம்மன் கோயில்

## மூலவர்

இக்கோயிலில் உள்ள மூலவர் மாரியம்மன் ஆவார். மூலவர் சிலைக்கு முன்பாக வலப்புறம் விநாயகரும், இடப்புறம் முருகனும் உள்ளனர்.
# கும்பகோணம் நந்தவனத்து மாரியம்மன் கோயில்

## சன்னதி

சன்னதியில் வலப்புறம் காத்தவராயன், மதுரை வீரன் சிலைகள் உள்ளன. பாப்பாத்தியம்மன், லாட சன்னியாசி, ஓமாந்தூரார் ஆகியோரைக் குறிக்கும் மாடங்கள் காணப்படுகின்றன. இடப்புறம் நவக்கிரகங்கள் உள்ளன. அப்பகுதியில் பதினெட்டாம்படி கருப்பசாமி உள்ளார். சப்தகன்னி, தியாகராஜசுவாமி, கருப்பாயி அம்மனைக் குறிக்கும் வகையில் மாடங்கள் உள்ளன.
# கும்பகோணம் நந்தவனத்து மாரியம்மன் கோயில்

## விழா

இங்கு ஆண்டுதோறும் பால்குட விழா கொண்டாடப்படுகிறது. ஆடி மாதத்தில் கரக உற்சவம் நடைபெறுகிறது.
# கும்பகோணம் கற்பக மாரியம்மன் கோயில்

**கும்பகோணம் கற்பக மாரியம்மன் கோயில்** தஞ்சாவூர் மாவட்டம் கும்பகோணம் காலசந்திக்கட்டளைத்தெருவில் அமைந்துள்ள அம்மன் கோயிலாகும்.
# கும்பகோணம் கற்பக மாரியம்மன் கோயில்

## மூலவர்

இக்கோயிலில் உள்ள மூலவர் கற்பகமாரியம்மன் ஆவார். மூலவர் உள்ள வேப்ப மரத்தின் அருகே வேல் உள்ளது. வேப்ப மரத்தில் தகடு பொருத்தப்பட்டுள்ளது.
# கும்பகோணம் கற்பக மாரியம்மன் கோயில்

## சன்னதி

சன்னதியில் வலப்புறம் கன்னிசாமி, காத்தவராயன், லாடசாமியைக் குறிக்கும் மாடங்கள் காணப்படுகின்ன. அடுத்து மதுரை வீரனுக்கான மாடம் அவரது ஓவியத்துடன் உள்ளது. இடப்புறம் காளியம்மனுக்கான மாடம் உள்ளது. அதையடுத்து பதினெட்டாம்படி கருப்பசாமிக்கான மாடம் அவரது ஓவியத்துடன் காணப்படுகிறது.
# வன் மின்பகுளி

**வன் மின்பகுளி** (*strong electrolyte*) என்பது வேதிக் கரைசலில் முற்றிலுமாக அல்லது கிட்டத்தட்ட முற்றிலுமாக அயனியாக்கம் அல்லது பிரிகை அடையும் ஒரு வேதிப் பொருளைக் குறிக்கும் ஆகும். இந்த அயனிகள் கரைசலில் நன்றாக மின்சாரத்தைக் கடத்துகின்றன.  
முதன் முதலில், நீர்மக் கரைசல் ஒன்றில் எந்தவேதிப்பொருள் நன்றாக மின்சாரத்தைக் கடத்துகிறதோ அப்பொருளே "வன் மின்பகுளி" என்று வரையறை செய்யப்பட்டது. ஓர் ’அயனி’ என்பதற்கான பொருள் விரிவடைந்து அதன் பண்புகள் பெரும் பிரிதலுக்கு உட்பட்டதால் தற்போதைய வரையறை நடைமுறையில் பதிலீடு செய்யப்பட்டது.  
ஒரு வன் மின்பகுளியின் அடர் கரைசல், அதே வெப்பநிலையில் தூய்மையான நீரைக்காட்டிலும் குறைவான ஆவியழுத்தம் பெற்றுள்ளது. வலிமையான அமிலங்கள், வலிமையான காரங்கள் மற்றும் கரையக்கூடிய அயனி உப்புகள் முதலியன வன் மின்பகுளிகளாகும். வலிமை குறைந்த அமிலங்கள் மற்றும் காரங்கள் குறை மின்பகுளிகளாகும்.
# வன் மின்பகுளி

## வினைகளை எழுதுதல்

வன் மின்பகுளியைப் பொறுத்தவரை வினையில் எழுதப்படும் ஒர் தனி அம்புக்குறி அயனியாக்க வினையானது முற்றிலுமாக ஒரே திசையில் நிகழ்கிறது என்பதைக் காட்டுகிறது. மாறாக, குறை மின்பகுளிகளில் பிரிகையானது ஒரே திசையில் நிகழாமல் கனிசமான அளவுக்கு அயனியாக்கமும் மறு பிணைப்பும் நிகழ்வதைக் குறிக்கும்.  
::**வன் மின்பகுளி <sub>(நீரிய)</sub> ------> நேர்மின் அயனி<sub>(நீரிய)</sub> + எதிர்மின் அயனி<sub>(நீரிய)</sub>**  
உருகிய நிலையில் அல்லது நீர்த்த கரைசலில் மட்டும் வன் மின்பகுளிகள் மின்சாரத்தைக் கடத்தும். மேலும் அவை முற்றிலுமாக அயனியாக மாறுகின்றன.  
கால்வானிக் மின்கலத்தில் மின்பகுளி வலிமையாக இருந்தால் உற்பத்தியாகும் மின்சாரமும் அதிகமாக இருக்கும்.
# வன் மின்பகுளி

## உதாரணங்கள்

### வல்லமிலங்கள்

| அமிலம் | வாய்பாடு |  |
| --- | --- | --- |
| பெர்குளோரிக் அமிலம் | HClO<sub>4</sub> |  |
| ஐதரோஅயோடிக் அமிலம் | HI |  |
| ஐதரோபுரோமிக் அமிலம் | HBr |  |
| ஐதரோகுளோரிக் அமிலம் | HCl |  |
| கந்தக அமிலம் | H<sub>2</sub>SO<sub>4</sub> |  |
| நைட்ரிக் அமிலம் | HNO<sub>3</sub> |  |
| குளோரிக் அமிலம் | HClO<sub>3</sub> |  |
| புரோமிக் அமிலம் | HBrO<sub>3</sub> |  |
| பெர்புரோமிக் அமிலம் | HBrO<sub>4</sub> |  |
| பெர் அயோடிக் அமிலம் | HIO<sub>4</sub> |  |
| புளோரோ ஆண்டிமனிக் அமிலம் | HSbF<sub>6</sub> |  |
| மந்திர அமிலம் | FSO<sub>3</sub>HSbF<sub>5</sub> |  |
| கார்போரேன் மிகை அமிலம் | H(CHB<sub>11</sub>Cl<sub>11</sub>) |  |
| புளோரோ கந்தக அமிலம் | FSO<sub>3</sub>H |  |
| திரிபிக் அமிலம் | CF<sub>3</sub>SO<sub>3</sub>H | } |
# வன் மின்பகுளி

## உதாரணங்கள்

### வன் காரங்கள்

| காரம் | வாய்பாடு |  |
| --- | --- | --- |
| பொட்டாசியம் ஐதராக்சைடு | KOH |  |
| பேரியம் ஐதராக்சைடு | Ba(OH)<sub>2</sub> |  |
| சீசியம் ஐதராக்சைடு | CsOH |  |
| சோடியம் ஐதராக்சைடு | NaOH |  |
| இசுட்ரோன்சியம் ஐதராக்சைடு | Sr(OH)<sub>2</sub> |  |
| கால்சியம் ஐதராக்சைடு | Ca(OH)<sub>2</sub> |  |
| உருபீடியம் ஐதராக்சைடு | RbOH |  |
| மக்னீசியம் ஐதராக்சைடு | Mg(OH)<sub>2</sub> |  |
| இலித்தியம் இருசமபுரோபைலமைடு | C<sub>6</sub>H<sub>14</sub>LiN |  |
| இலித்தியம் இருஎத்திலமைடு | (C<sub>2</sub>H<sub>5</sub>)2NLi |  |
| சோடியம் அமைடு | NaNH<sub>2</sub> |  |
| சோடியம் ஐட்ரைடு | NaH |  |
| இலித்தியம் பிசு மும்மெத்தில்சிலில் அமைடு | (CH<sub>3</sub>)<sub>3</sub>Si)<sub>2</sub>NLi | } |
# வன் மின்பகுளி

## உதாரணங்கள்

### உப்புகள்

| உப்பு | வாய்பாடு |  |
| --- | --- | --- |
| சோடியம் குளோரைடு | NaCl |  |
| பொட்டாசியம் நைத்திரேட்டு | KNO<sub>3</sub> |  |
| மக்னீசியம் குளோரைடு | MgCl<sub>2</sub> |  |
| சோடியம் அசிட்டேட் | CH<sub>3</sub>COONa | } |
# கும்பகோணம் நினைத்த காரியம் முடித்த விநாயகர் கோயில்

**கும்பகோணம் நினைத்த காரியம் முடித்த விநாயகர் கோயில்** தஞ்சாவூர் மாவட்டம் கும்பகோணம் நாணயக்காரத்தெருவில் உள்ள விநாயகர் கோயிலாகும்.
# கும்பகோணம் நினைத்த காரியம் முடித்த விநாயகர் கோயில்

## அமைவிடம்

இக்கோயில் நாணயக்காரத்தெருவில் ராஜராஜேந்திரன்பேட்டையில் உள்ளது.
# கும்பகோணம் நினைத்த காரியம் முடித்த விநாயகர் கோயில்

## மூலவர்

இக்கோயிலில் உள்ள மூலவர் விநாயகர் ஆவார்.
# கும்பகோணம் நினைத்த காரியம் முடித்த விநாயகர் கோயில்

## குடமுழுக்கு

இக்கோயிலின் குடமுழுக்கு 7.6.2015 அன்று காலை நடைபெற்றது. இரவு விநாயகரின் சிறப்பு வீதியுலா நடைபெற்றது. 2014இல் பாலாலயம் செய்யப்பட்ட இக்கோயிலின் குடமுழுக்கு விழாவின் முதல் இரு நாள்கள் சிறப்பு பூஜைகள் நடைபெற்றன.
# பீட்டர் சாக்கப் இச்செலம்

**பீட்டர் சாக்கப் இச்செலம்** (*Peter (Petter) Jacob Hjelm*, 2 அக்டோபர் 1746 – 7 அக்டோபர் 1813) என்பவர் சுவீடன் நாட்டைச் சேர்ந்த வேதியியல் அறிஞர் ஆவார். 1781 ஆம் ஆண்டில் முதன் முதலில் மாலிப்டினம் தனிமத்தைக் இவர் கண்டறிந்தார். மாலிப்டினம் கண்டறியபட்டு நான்காண்டுகளுக்குப் பின்னரே தனித்துப் பிரிக்கப்பட்டது.  
உப்சாலா பல்கலைக்கழகத்தில் இவர் தன்னுடைய படிப்பை முடித்து முனைவர் பட்டம் பெற்றார். கனிமவியல் பயிற்சி நிறுவனத்தில் பேராசிரியராகப் பனியாற்றிய இவர் 1782 ஆம் ஆண்டில் இராயல் நாணய அடிப்பிடத்தின் தலைமைப் பொறுப்பு வகித்தார். 1784 ஆம் ஆண்டில் சுவீடிய இராயல் அறிவியல் பயிற்சி நிறுவனத்தின் உறுப்பினராக இருந்தார். கடைசியாக இவர் கனிமவியல் துறை அமைச்சகத்தின் ஆய்வுக்கூடமாகத் திகழ்ந்தார்.
# த மார்சன் (ஆங்கிலத் திரைப்படம்)

**த மார்சன்** (The Martian) என்பது ஒரு முப்பரிமாண ஆங்கில அறிபுனைத் திரைப்படம் ஆகும். இதே பெயரில் வெளியான புதினத்தை அடிப்படையாகக் கொண்டு இத்திரைப்படம் உருவாக்கப்பட்டது. இதன் இயக்ககுனர் ரிட்லி சுகாட், திரைக்கதையாசிரியர் *ட்ரு கோடார்டு*.  
இப்படத்தின் முதல் காட்சி 11 செப்டம்பர் 2015ல் ரொறன்ரோ சர்வதேச திரைப்பட விழாவில் திரையிடப்பட்டது. இந்தியா, அமெரிக்கா முதலிய பல நாடுகளில் 2 அக்டோபர் 2015ல் வெளியிடப்பட்டது.
இத்திரைப்படத்தில் மேட் டாமன் மற்றும் ஜெசிகா சாஸ்டெய்ன் ஆகியோர் முக்கிய கதாப்பாத்திரத்தில் நடித்துள்ளனர்.
# வார்ப்புரு:Periodic table (discovery periods)

| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| &nbsp; |  |  |  |  |  |  |  |  |  |  |  |  |  |  |  |  |  |
| &nbsp; |  |  |  |  |  |  |  |  |  |  |  |  |  |  |  |  |  |
| }<noinclude> |  |  |  |  |  |  |  |  |  |  |  |  |  |  |  |  |  |  
</noinclude>
# வார்ப்புரு:Periodic table legend/Age of discovery

| பண்டை முதல் நடுக்காலம் வரை | நடுக்&nbsp;காலம்&ndash;&#x200B;1799 | 1800–&#x200B;1849 | 1850–&#x200B;1899 | 1900–&#x200B;1949 | 1950–&#x200B;1999 | 2000 முதல் |  |
| --- | --- | --- | --- | --- | --- | --- | --- |
| (13&nbsp;தனிமங்கள்)
இடைக்காலம் வரை பதிவு செய்யப்படாத கண்டுபிடிப்புகளின் உச்சநிலை | (21&nbsp;தனிமங்கள்)
அறிவொளிக் காலப் பகுதியில் நிகழ்ந்த கண்டுபிடிப்புகள் | (24&nbsp;தனிமங்கள்)
அறிவியல், தொழில் புரட்சிகள் | (26&nbsp;தனிமங்கள்)
தனிமங்களின் வகைபாடு தொடக்கம்; நிறமாலை பகுப்பாய்வுநுட்பங்கள் பயன்பாடு: புவபோதிரான், பன்சன், குரூக்ஸ், கிர்க்காப், மற்றும் பலரின் நிறமாலை வரிகள் தேடல் மற்றும் அடையாளப்படுத்தல்" | (13&nbsp;தனிமங்கள்)
பழைய குவாண்டம் கொள்கை வளர்ச்சி மற்றும் குவாண்டம் விசையியல் | (16&nbsp;தனிமங்கள்)
மன்காட்டன் திட்டத்திற்குப் பின்னர்; தொகுப்பு வினையில் அணு எண் 98 மற்றும் அதைத் தொடரும் தனிமங்கள் உருவாக்கம் ( மோதுகதிர் மற்றும் மோதித்தாக்கும் நுட்பங்கள்) | (5&nbsp;தனிமங்கள்)
தற்காலத் தொகுப்பு வினைகள் | } |
# பன்ராசுரிக்கு போர் (2015 திரைப்படம்)

**ஃபெண்டாஸ்டிக் ஃபோர் ** (Fantastic Four) என்பது 2015 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் நிறுவனத்தின் வரைகதைகளில் தோன்றும் பென்டாஸ்டிக் போர் என்ற குழுவை மையமாக கொண்டு 20ஆம் சென்சுரி பாக்ஸ் என்ற நிறுவனம் தயாரித்து மற்றும் விநியோகிக்கும் மூன்றாவது மற்றும் இறுதி மீளுருவாக்கத் திரைப்படம் ஆகும்.  
இந்த திரைப்படத்தை 'ஜோஷ் ட்ராங்க்' என்பவர் இயக்க, மைல்ஸ் டெல்லர், மைக்கேல் பி. ஜோர்டான், கேற் மாறா, ஜேமி பெல், உரொபி கெபெல், இறெக் ஈ. கேத்தி மற்றும் இரிம் பிளேக்கு நெல்சன் ஆகியோர் நடித்துள்ளார்கள். ஃபெண்டாஸ்டிக் ஃபோர் என்ற படம் ஆகஸ்ட் 4, 2015 அன்று நியூயார்க் நகரில் உள்ள வில்லியம்ஸ்பர்க் சினிமாஸில் திரையிடப்பட்டது, ஆகஸ்ட் 7 அன்று ஐக்கிய அமெரிக்காவில் வெளியிடப்பட்டது. இந்த திரைப்படத்தில் நடித்த நடிகர்களின் நடிப்பு மற்றும் இசைக்கு பாராட்டுக்களைப் பெற்றிருந்தாலும், அதன் திரைக்கதை, இயக்கம், நகைச்சுவை இல்லாமை, விறுவிறுப்பற்ற காட்சிகள் போன்றவற்றிக்கு விமர்சகர்களால் எதிர்மறை விமர்சனங்கள் விமர்சிக்கப்பட்டது. இதனால் இந்த படம் பரவலாக தடைசெய்யப்பட்டது.  
இப்படம் வசூல் ரீதியாக தோல்வி அடைந்தது. 155 மில்லியன் டாலர் உற்பத்தி செலவில் உலகளவில் 168 மில்லியன் டாலர்களை வசூலித்தது, மேலும் 100 மில்லியனுக்கும் அதிகமாக உற்பத்தி வருமானம் இழந்தது.
# வார்ப்புரு:Periodic table legend/Category

| உலோகம் | உலோகப்போலி | அலோகம் |  |  |  |  |  |  |
| --- | --- | --- | --- | --- | --- | --- | --- | --- |
| கார உலோகம் | காரக்கனிம மாழைகள் | இலந்தனைடு | ஆக்டினைடு | தாண்டல் உலோகங்கள் | குறைமாழை | அலோகம் | அலோகம் | அருமன் வாயு |
# சித்தூர் வி. நாகையா

**சித்தூர் வி. நாகையா** (இயற்பெயர்: *வுப்பலதடியம் நாகையா*, தெலுங்கு: వుప్పలదడియం నాగయ్య; 28 மார்ச் 1904 - 30 திசம்பர் 1973) ஆந்திர மாநிலத்தைச் சேர்ந்த தென்னிந்தியத் திரைப்பட நடிகர். இவர் நடிகராக மட்டுமல்லாது திரைப்படவுலகில் இசையமைப்பாளர், இயக்குநர், தயாரிப்பாளர், எழுத்தாளர், பின்னணிப் பாடகர் என பன்முகத் திறனுடன் பங்காற்றியவர்.
# சித்தூர் வி. நாகையா

## நடித்த தமிழ்த் திரைப்படங்கள்

- அசோக் குமார் (1941)
- மீரா (1945)
- நவஜீவனம் (1949)
- என் வீடு (1953)
- எதிர்பாராதது (1954)
- பெண்ணின் பெருமை (1956)
- அமரதீபம் (1956)
- நிச்சய தாம்பூலம் (1962)
- காலம் வெல்லும் (1970)
- கண்மலர் (1970)
- ராமன் எத்தனை ராமனடி (1970)
- இரு துருவம் (1971)
- சம்பூர்ண ராமாயணம்
# சித்தூர் வி. நாகையா

## பெற்ற விருதுகளும், சிறப்புகளும்

- கலைமாமணி விருது (1962 - 1963)
- பத்மசிறீ விருது, 1965
# அசாசின்சு கிறீடு (ஒளிக்காட்சி விளையாட்டு)

**அசாசின்சு கிறீடு** (*Assassin's Creed*) 2007இல் வெளிவந்த வரலாற்றுப் புனைகதை, அதிரடி-சாகச, உலாவித்திரியும் மற்றும் மறைந்து தாக்கும் வகையைச் சேர்ந்த ஒளிக்காட்சி விளையாட்டு ஆகும். இது யுபிசொப்ற்று மொன்றியலால் உருவாக்கப்பட்டு யுபிசொப்ற்றால் வெளியிடப்பட்டது. அசாசின்சு கிறீடு தொடரில் இது முதலாவது விளையாட்டு ஆகும். முதலில் எக்சுபாக்சு 360-இலும், பின்பு நவம்பர் 2007இல் பிளேசுரேசன் 3யிலும், ஏப்பிரல் 2008இல் மைக்ரோசொப்ற்று விண்டோசிலும் இது வெளியிடப்பட்டது. 1191இல் புனித பூமியில் நடைபெற்ற மூன்றாம் சிலுவைப் போர்க் காலப்பகுதியில் நடப்பதாகச் சித்தரிக்கப்பட்டுள்ளதுடன், கசாசினைத் தளமாகக் கொண்டு இயங்கும் இரகசியக் கொலையாளிகளைப் பற்றியதாக இதன் கதை அமைந்துள்ளது. இவர்கள் சீற்றே எனும் அமைப்பின் உப பகுதியினராவர். "அனிமஸ்" எனும் பெயருடைய ஒரு இயந்திரத்தின் உதவியுடன், நவீன யுகத்தில் வாழும் இடெசுமண்டு மைல்சுவின் மரபியல் நினைவுகளைக் கட்டுப்படுத்துவதன் மூலமாக, அவருடைய மூதாதையரான அல்தயீர் இபின்-லா'காது எனும் கொலையாளியாக விளையாடமுடிகிறது.  
மனித மூளையைக் கட்டுப்படுத்தும் ஆற்றல் படைத்த "ஈடன் துண்டு" எனப்படும் ஒரு தொல்பொருளைக் கைக்கொள்வதற்காக அசாசின்கள் மற்றும் "நைற்சு ரெம்ப்ளார்' அமைப்பினருக்கிடையே ஏற்படும் மோதல்கள் பற்றியதான கதையமைப்பு அமைக்கப்பட்டுள்ளது. இவ்விளையாட்டானது சாதகமான வரவேற்புகளைப் பெற்றுக்கொண்டதுடன் 2016இன் ஈ3 நிகழ்வுகளில் பல்வேறு விருதுகளைத் தனதாக்கிகொண்டது. 2009இல் இதன் தொடர்ச்சியான அசாசின்சு கிறீடு II வெளியிடப்பட்டது. அதனுடைய வெற்றியின் காரணமாக வருடந்தோறும் அசாசின்சு கிறீடு விளையாட்டுக்கள் வெளியிடப்படுவதுடன் வேறுபட்ட கதாபாத்திரங்களையும் கொண்டுள்ளன.
# அசாசின்சு கிறீடு (ஒளிக்காட்சி விளையாட்டு)

### பிற ஊடகங்கள்

#### திரைப்படம்

**அசாசின்சு கிறீடு** (*Assassin's Creed*) 21, டிசம்பர் 2011 அன்று முழு நீளத் திரைப்படமாக வெளியிடப்பட்டது.
# எக்ஸ்-மென்: அப்போகலிப்ஸ்

**எக்ஸ்-மென்: அப்போகலிப்ஸ்** (X-Men: Apocalypse) என்பது 2016 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான எக்ஸ்-மென் மற்றும் அப்போகலிப்ஸ் என்ற ஒரு கற்பனை பாத்திரக் குழுவை மையமாக வைத்து மார்வெல் மகிழ்கலை, பேட் ஹாட் ஹாரி புரொடக்ஷன்ஸ், டி.எஸ்.ஜி என்டர்டெயின்மென்ட் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.  
இது எக்ஸ்-மென் திரைப்படத் தொடரின் ஒன்பதாவது படம் ஆகும். பிறையன் சிங்கர் என்பவர் இயக்கும் இந்த திரைப்படத்தில் ஜேம்ஸ் மாக்கவோய், மைக்கல் பாஸ்பெந்தர், ஜெனிபர் லாரன்ஸ், ஆஸ்கர் ஐசக், நிக்கோலசு ஹோல்ட், ரோஸ் பைரன், டை ஷெரிடன், சோஃபி டர்னர், ஒலிவியா முன் மற்றும் லூகாஸ் டில்போன்ற பலர் நடித்துள்ளார்கள்.  
எக்ஸ்-மென்: அபோகாலிப்ஸ் படம் லண்டனில் 9 மே 2016 அன்று திரையிடப்பட்டது, மேலும் ஐக்கிய அமெரிக்காவில் 27 மே 2016 அன்று 3டி மற்றும் 2டி யிலும், தேர்ந்தெடுக்கப்பட்ட சர்வதேச சந்தைகளில் ஐமாக்ஸ் 3டி யிலும் வெளியிடப்பட்டது. இந்த படம் கலவையான விமர்சனங்களைப் பெற்றது, விமர்சகர்கள் அதன் கருப்பொருள்கள், இயக்கம் மற்றும் நடிப்பு போன்றவற்றை பாராட்டி விமர்சித்தார்கள். இந்த திரைப்படத்தின் தொடர்சியாக என்ற படம் 7 ஜூன் 2019 அன்று வெளியானது.
# புதிய நோக்கில் தமிழ் இலக்கிய வரலாறு (நூல்)

**புதிய நோக்கில் தமிழர் இலக்கிய வரலாறு** தமிழண்ணல் எழுதிய நூலாகும். இலக்கிய நோக்கில் புதிய நோக்கு, தமிழக வரலாற்றுப் பின்புலம், வகைமை நோக்கில் தமிழ் இலக்கிய வரலாறு என்ற முப்பெருந்தலைப்புகளில் அமைந்துள்ள இந்நூலில் பல்வகை இலக்கியங்கள், இலக்கணம், தத்துவம், உரை வகை உள்ளிட்ட பல உட்தலைப்புகள் காணப்படுகின்றன.
# புதிய நோக்கில் தமிழ் இலக்கிய வரலாறு (நூல்)

## அமைப்பு

இந்நூல் 22 தலைப்புகளையும், இணைப்புகளாக சிறந்த பரிசு பெற்ற செந்தமிழ்ப்பனுவல்களையும் வினா வங்கியையும் கொண்டுள்ளது.  
'புதிய நோக்கில் தமிழர் இலக்கிய வரலாறு', நூல், (பதினாறாம் பதிப்பு, 2000; விற்பனை உரிமை மீனாட்சி புத்தக நிலையம், மதுரை)
# தாகேஸ்வரி தேசிய கோயில்

**தாகேஸ்வரி தேசிய கோயில்** அல்லது **டாக்கேஸ்வரி கோயில்** (*Dhakeshwari National Temple*) வங்கள தேசத்தின் தலைநகர் டாக்காவில் அமைந்த ஒரு இந்து சமயக் கோயில் ஆகும். டாக்கேஸ்வரி கோயில், வங்களா தேச அரசின் கட்டுப்பாட்டில் உள்ளது. தாக்கேஸ்வரி அம்மன், டாக்கா நகரத்தின் காவல் தெய்வம் என்பதால், இங்கு குடிகொண்டுள்ள துர்கைக்கு டாக்கேஸ்வரி என்று பெயராயிற்று. தாக்கேஸ்வரி துர்கை கோயில் வங்கள தேசத்தின் தேசிய கோயில் ஆகும். இக்கோயிலில் ஆண்டு தோறும் நடைபெறும் துர்கா பூஜை புகழ் பெற்றது.  
இந்தியப் பிரதமர் நரேந்திர மோடி 7 சூன் 2015 அன்று டாக்காவில் உள்ள டாக்கேஸ்வரி கோயிலுக்குச் சென்று வழிபட்டார்.
# தாகேஸ்வரி தேசிய கோயில்

## வரலாறு

டாக்கேஸ்வரி கோயில் 12ஆம் நூற்றாண்டில் சென் வமிச அரசன் பல்லால் சென் (Ballal Sen) என்பவர் டாக்கா நகரத்தின் பெயராலேயே கோயிலுக்கும் டாக்கேஸ்வரி கோயில் எனப் பெயரிட்டு, சென் கட்டிடக் கலையில் கோயில் கட்டினார். இக்கோயில் வங்காளத்தின் கலாசார பண்பாட்டின் மையமாக அமைந்தது. 51 சக்தி பீடங்களில் ஒன்றாக தாக்கேஸ்வரி கோயில் கருதப்படுகிறது. கோயில் கருவறையில் இருந்த பத்துக் கரங்களை உடைய தாக்கேஸ்வரி அம்மனின் திருவுருவச் சிலை, 1947ஆம் ஆண்டில் கொல்கத்தா அருகில் உள்ள குமார்துலி (Kumartuli) என்ற இடத்திற்கு கொண்டு செல்லப்பட்டது. அதன்பின் நிர்மாணிக்கப்பட்ட துர்க்கை சிலை 1971 ஆம் ஆண்டில் நடந்த வங்காளதேச விடுதலைப் போரின் போது, பாகிஸ்தானிய இராணுவத்தால் அழிக்கப்பட்டது. தாக்கேஸ்வரி அம்மன் கோயில் கருவறையில் உள்ள அம்மனின் நகல் உருவச்சிலையும், 1989 – 1990ஆம் ஆண்டில் நிகழ்ந்த மதக் கலவரத்தில் இசுலாமியர்களால் சிதைக்கப்பட்டது.
# தாகேஸ்வரி தேசிய கோயில்

## கோயிலின் சிறப்பு நாட்கள்

- துர்கா பூஜை
- கிருஷ்ண ஜெயந்தி
- அஷ்டமி பூஜை
# அரிய கதிரியக்க ஓரகத்தனிமம்

**அரிய கதிரியக்க ஓரகத்தனிமம்** (*trace radioisotope*) என்பது இயற்கையில் அரிதாக அல்லது மிகக்குறைவாகக் கிடைக்கக்கூடிய கதிரியக்க ஐசோடோப்பு ஆகும். பொதுவாகப் பார்க்கையில், இத்தகைய கதிரியக்க ஓரிடத்தான்களின் அரை ஆயுள் காலத்தைப் பூமியின் வயதோடு ஒப்பிட்டு கணக்கிட்டால் அதைவிட சற்று குறைவாகவே உள்ளது. இதன் பொருள் தற்பொழுது அரிதாகக் காணப்படும் ஆதித் தனிமங்கள் பெருமளவில் இருந்திருக்க வேண்டும் என்பதற்கான வாய்ப்பு தெரிகிறது. பல்வேறு இயற்கை நிகழ்வுகளின் மூலம் இத்தகைய அரிய கதிரியக்க ஒரிடத்தான்கள் தொடர்ந்து பூமியில் உற்பத்தியாகிக் கொண்டிருக்க வேண்டும். புளூட்டோனியம்–244 மட்டும் இவ்விதிக்கு மாறுபட்டதாக உள்ளது. ஏனெனில் இதனுடைய அரை ஆயுட்காலம் 80 மில்லியன் ஆண்டுகள் ஆகும். அதாவது பூமியின் உருவாக்கத்தின்போது எஞ்சி இருந்துள்ள இத்தனிமத்தின் அளவு, அரை ஆயுட்காலக் கணக்கீட்டின் அடிப்படையில் பார்த்தால் புதிய உற்பத்தி ஏதுமின்றி நிலையாக இருப்பது போல இருக்கிறது.  
நிலையான அணுக்கருக்களின் மீது அண்டக் கதிர்கள் மோதித் தாக்கும் வினைகள், நீண்ட அரைஆயுட்கால கன அணுக்கருக்கள் சாதராணமாக ஆல்ஃபா மற்றும் பீட்டா கதிர்களை வெளியிட்டு சிதையும் வினைகள், (தோரியம்–232, யுரேனியம்–238 மற்றும் யுரேனியம்–235 போன்றவை) இயற்கையாகக் காணப்படும் யுரேனியம்-238 இன் தன்னிச்சையான அணுக்கரு பிளப்பு வினைகள், பின்புலக் கதிர்வீச்சினால் தூண்டப்படும் மூலகத் திரிவு வினைகள், (புளூட்டோனியம்–239 மற்றும் யுரேனியம்–236 போன்ற தனிமங்கள் இயற்கையான யுரேனியம் நியூட்ரானை கவர்வதன் மூலம் உருவாகின்றன.) போன்றவை அரிய கதிரியக்க ஓரகத்தனிமம் உருவாக்கும் இயற்கை நிகழ்வுகளில் சிலவாகும்.
# அரிய கதிரியக்க ஓரகத்தனிமம்

## தனிமங்கள்

கதிரியக்க சிதைவின் வாயிலாக உருவாக்கப்படும் தனிமங்களின் பட்டியல் இங்குத் தரப்பட்டுள்ளது  
| டெக்னீசியம் | Tc |
| --- | --- |
| புரோமெத்தியம் | Pm |
| பொலோனியம் | Po |
| அசுட்டட்டைன் | At |
| ரேடான் | Rn |
| பிரான்சியம் | Fr |
| ரேடியம் | Ra |
| ஆக்டினியம் | Ac |
| புரோடாக்டினியம் | Pa |
| நெப்டியூனியம் | Np |
| புளூட்டோனியம் | Pu |
| அமெரிசியம் | Am |
| கியூரியம் | Cm |
| பெர்க்கிலியம் | Bk |
| காலிபோர்னியம் | Cf |  
பிற தனிமங்களின் ஓரிடத்தான்கள்:  
- டிரிட்டியம்
- பெரிலியம்-7
- பெரிலியம் -10
- கார்பன்-14
- புளோரின்-18
- சோடியம்-22
- சோடியம்-24
- மக்னீசியம்-28
- சிலிக்கான்-31
- சிலிக்கான்-32
- பாசுபரசு-32
- கந்தகம்-35
- கந்தகம்-38
- குளோரின்-34m
- குளோரின்-36
- குளோரின்-38
- குளோரின்-39
- ஆர்கான்-39
- ஆர்கான்-42
- கால்சியம்-41
- இரும்பு-60
# த இடாக்கு நைற்று இறிற்றேண்சு

**த இடாக்கு நைற்று இறிற்றேண்சு** (ஆங்கிலம்: The Dark Knight Returns, தமிழ்: இருண்ட மறவனின் மீள்வருகை) 1986இல் நான்கு பாகங்களாக வெளியிடப்பட்ட வரைகதைச் சிறுதொடராகும். பேட்மேனைக் கதாநாயகனாகக் கொண்டு, பிராங்கு மில்லரால் (Frank Miller) எழுதப்பட்டு, மில்லர், கிளாசு சான்சன் (Klaus Janson) ஆகியோரின் சித்திரத்தில் வெளிவந்த இக்கதை இடீசீ காமிக்சினால் வெளியிடப்பட்டது. அவ்வாண்டின் இறுதியில் இத்தொடர்கள் தொகுக்கப்பட்டு வெளிவருகையில் முதற்கதையின் பெயரானது தொகுப்புக்கு வழங்கப்பட்டது. இது ஐம்பத்தைந்து வயதான புறூசு வெயின் (Bruce Wayne), ஓய்விலிருந்து மீண்டு குற்றங்களைத் தடுக்கும் தனது பணிக்கு மீளத்திரும்புவது பற்றியும் அதற்காகக் கோதம் நகரின் காவற்படையினர் மற்றும் ஐக்கிய அமெரிக்க அரசாங்கத்தின் எதிர்ப்புகளைச் சந்திப்பது பற்றிய கதையாகும்.  
*த இடாக்கு நைற்று சுரிறைக்சு அகென்* (ஆங்கிலம்: The Dark Knight Strike Again, தமிழ்: இருண்ட மறவன் மீளத்தாக்குகிறான்) என்று தலைப்பிடப்பட்ட மூன்று பாகங்களைக் கொண்ட இக்கதையின் தொடர்ச்சி பிராங்கு மில்லரால் எழுதப்பட்டு 2001இல் வெளிவந்தது. இதன் மூன்றாவது பாகமாக, த இடாக்கு நைற்று III: த மாசுரர் இறேசு,(ஆங்கிலம்: The Dark Knight III: Master Race, தமிழ்: இருண்ட மறவன் 3: சிறந்த சாதி) மாதம் இருமுறை வெளிவரும் என்று 2015 ஏப்பிரலில் அறிவிக்கப்பட்டது. இது பிராங்கு மில்லர் மற்றும் பிறயன் அசறேலோவால் (Brian Azzarello) சேர்ந்து எழுதப்படுகிறது. பிளாசுபொயின்றுக்கு (Flashpoint) முன்னதான இடீசி பல்பிரபஞ்சத்தில் (DC Multiverse), த இடாக்கு நைற்று இரிற்றேண்சு மற்றும் அதனுடன் தொடர்புபட்ட கதைகள் உலகு-31இல் (Earth-31) நடைபெறுவதாகச் சித்தரிக்கப்படுகிறது.
# கதை

## கதாபாத்திரங்கள்

- **புறூசு வெய்ன்/ பேட்மேன் (Bruce Wayne/ Batman)**: குற்றங்களைக் களையும் பணியிலிருந்து ஓய்வுபெறும் புறூசு வெய்ன் குற்றங்களின் அதிகரிப்பைக்கண்டு பொறுக்க முடியாமல் மீண்டும் பேட்மேன் எனும் முகத்திரையின் கீழ் மக்களைக் காப்பாற்றுகிறார்.
- **ஆல்பிரட்டு பெனிவேத்து (Alfred Pennyworth)**: புறூசின் நம்பிக்கைக்குரிய உதவியாளர் மற்றும் மருத்துவர். இவர் தனது 80களில் இருப்பதாக இக்கதை சித்திரிக்கிறது.
- **காரீ கெல்லி/ உறொபின் (Carrie kelley/ Robin)**: பெற்றோரின் கவனிப்பின்றி வாழும் 13 வயதுச் சிறுமி. இவர் பிறகு பேட்மேனுக்கு உதவும் கதாபாத்திரமான உறொபினாக மாறுகிறார். சிலசமயங்களில் முந்தைய உறொபினாகப் பிறரால் பிழையாக அறியப்படும் இவர், வயதான பேட்மேனைக் காப்பாற்றுவதன் மூலம் அவர் நம்பிக்கையைப் பெறுகிறார்.
- **சேம்சு கோடன் (James Gordon)**: பேட்மேனின் உண்மையான அடையாளத்தை அறிந்த சிலரில் ஒருவரான இவர் தனது 70வது வயதில் காவற்றுறை அதிகாரி வேலையிலிருந்து ஓய்வு பெறுகிறார்.
- **காவி இடென்ற்று/ உரூபேசு (Harvey Dent/ Two-Face)**: கடந்த பன்னிரண்டு வருடங்களாக ஆக்கம் புகலிடத்தில் அனுமதிக்கப்பட்டுள்ள இவர் தற்போது தனது ஐம்பதாவது அகவையிலுள்ளார். மேலும், மூன்று வருடமாக வைத்தியரான வோல்பரின் கண்காணிப்பிலிருக்கும் இவருக்கு முகச்சத்திரசிகிச்சை செய்யப்படுகிறது. வோல்பரால் குணமடைந்துவிட்டார் என்று சான்றிதழ் கொடுக்கப்பட்ட இவர் உண்மையில் பழைய எண்ணங்களுடனேயே இருக்கின்றார். தனது முகத்தின் இருபக்கமும் சேதமடைந்தாக எண்ணிக்கொள்ளும் இடென்ற்று, முகத்தைத் துணியால் மறைத்துக்கொண்டு நகரத்தை அச்சுறுத்துகிறார்.
- **த சோக்கர் (கோமாளி) (The Joker)**: பேட்மேனின் மீளெழுச்சிகண்டு குணமடையும் அவரது பரம வைரி ஆவார். கதையின் அரைப்பகுதியின் பின்னரான முக்கிய வில்லனாக இவர் இருக்கிறார். முரட்டுத்தனமான செய்கைகளின் மூலம், பேட்மேனுடனான தனது இறுதி மோதலுக்கு வழிகோலுகிறார்.
- **கலாநிதி/ வைத்தியர் பாத்தலோமியோ வோல்பர் (Dr. Bartholomew Wolper)**: காவி இடென்ற்று மற்றும் சோக்கரின் வைத்தியரும், பேட்மேனை எதிர்ப்பவருமான இவர், தனது நோயாளிகள் இருவரும் மனநிலை பாதிக்கப்பட்டதற்கு பேட்மேன் தான் காரணம் என்று தவறாக அர்த்தம் கொள்கிறார். சோக்கர் தொலைக்காட்சி நிகழ்வொன்றில் வெளியிடும் நச்சுப்புகைக்கு இவர் பலியாகிறார்.
- **எலன் இயிண்டல் (Ellen Yindel)**: சேம்சு கோடனின் இடத்தை நிரப்பும் காவற்றுறை அதிகாரி. பேட்மேனை விமர்சிக்கும் இவர், சோக்கரின் குற்றங்களால் தந்து எண்ணங்களை மாற்றிக்கொள்கிறார்.
- **ஒலிவர் குயீன் (Oliver Queen)**: சூப்பர்கீரோக்கள் சமூகவிரோதிகளாக அறிவிக்கப்பட்டபின்பு, இவர் அரசாங்கத்துக்கு எதிரான இயக்கத்தை நடத்துவதுடன் அவர்களின் அணுவாயுத நீர்மூழ்கிக்கப்பலை அழிக்கின்றார். இவர் தனது இடது கையை இழந்தமைக்கு சூப்பர்மேனைச் சாடுகிறார். மாற்றுத்திறனாளியாக இருப்பினும் இவர் இன்னமும் ஒரு சிறந்து வில்லாளியாகவுள்ளார்.
- **கல் எல்/கிளாக்கு கென்ற்று/ சூப்பர்மேன் (Kal-El/ Clark Kent/ Superman)**: தற்போது ஐக்கிய அமெரிக்க இராணுவத்தின்கீழ் வேலைசெய்யும் இவருடைய இரகசிய அடையாளம் இப்போது அனைவராலும் அறியப்பட்டது. அவர் மனதளவில் அரசாங்கத்தை எதிர்க்கும்போதிலும் தனது வயது காரணமாக, மக்களைக் காக்கும் ஒரே வழி இதுவே என உணரும் அவர் அதற்காக வில்லனாக மாற நேருகின்றது. இறுதியில் அரசாங்கத்தின் கட்டளையின் பேரில் பேட்மேனை ஒழிக்க முயல்கின்றபோதிலும், ஒலிவர் குயீனினால் எய்யப்பட்ட கிரிப்ரன் பதிக்கப்பட்ட அம்பு தைக்கவே, பேட்மேனுக்கு அது சாதகமாக அமைகின்றது.
- **செலினா கைல் (Selina Kyle)**: தனது கேட்வுமன் (Catwoman) அடையாளத்திலிருந்து விலகி வாழுகின்றார்.
# கதை

## பின்னணியும் உருவாக்கமும்

1980களின் ஆரம்பத்தில் இடீசீ வரைகதை நிறுவனமானது பேட்மேன் குழுவாசிரியரான இடிக்கு சியோடானோவை (Dick Giordano), ஆசிரிய இயக்குனராகப் பணியில் அமர்த்தியது. எழுத்தாளரும் ஓவியருமான பிராங்கு மில்லர் "த இடாக்கு நைற்று இறிற்றேண்சு" கதையாக்கக் குழுவில் இணைக்கப்பட்டார். இக்கதையை மில்லருடன் சேர்ந்து எழுதிய சியோடானோ,"இறுதி வடிவமானது நான்கு அல்லது ஐந்து தடவைகள் எழுதப்பட்ட பின்னரே உருவானது. கதை அடிப்படை ஒன்றாக அமைந்திருந்த போதிலும் இடையிடையே பல வழிமாற்றங்கள் செய்யவேண்டியிருந்தது" என்று தெரிவித்தார். சக எழுத்தாளரும் ஓவியருமான சோன் பேண் (John Byrne), "உறொபின் கட்டாயகமாக ஒரு பெண்ணாக இருக்கவேண்டும்" என்று கூற, மில்லரும் அதற்கு உடன்பட்டார். இடேட்டி கரி (Dirty Harry) திரைப்படங்களை, குறிப்பாக 1983இல் வெளியான சடுன் இம்பாக்ற்று (Sudden Impact) திரைப்படத்தினை (இதில் இடேட்டி கரி கதாபாத்திரமானது நீண்டகாலமாக நோயினால் பாதிக்கப்பட்டுப் பின்பு மீண்டும் குற்றங்களைத் தடுக்கும் பணிக்குத் திரும்புவது போலச் சித்தரிக்கப்பட்டுள்ளது.) உதாரணமாகக் கொண்டு இக்கதையை எழுதியதாக மில்லர் தெரிவித்தார். அதுமட்டுமில்லாமல் தனக்கு வயதாவதைக் கூட இதன் உதாரணமாக எடுத்துக்கொண்டதாக மேலும் கூறினார். இக்கதையில் ஒரு பக்கத்துக்குப் பதினாறு படங்கள் கூடிய கட்டங்கள் அமைக்கப்பட்டன. இது பொதுவாகப் பதினாறு கட்டங்களாகவோ அல்லது ஒன்றிலிருந்து பதினாறுக்கு இடைப்பட்ட ஏதாயினும் எண்ணிக்கையை உடையதாகவோ உருவாக்கப்பட்டன. தயாரிப்புக் கெடு தொடர்பாக ஏற்பட்ட முரண்பாடுகளின் காரணமாக, சியோடானோ இதன் ஆக்கப் பணிகளின் அரைவாசியுடன் விலகினார். வரைகதை ஆராய்ச்சியாளரான இலெ தானியல்சு (Les Daniels), மில்லரின் கெடுவைத் தள்ளிப்போடும் பழக்கத்தைப் பற்றி எழுதுகையில், "கலைச் சுதந்திரத்துக்கான தேடலின் உச்சக்கட்டம்" என்று வருணித்துள்ளார்.
# கதை

## வரவேற்பு

அதிகச் செலவுடன் ஒவ்வொரு இதழ்களும் தயாரிக்கப்பட்டபோதிலும், "த இடாக்கு நைற்று இறிற்றேண்சு" அமோகமாக விற்பனையானது.  
மிகச்சிறந்த பேட்மேன் வரைகலை நாவல்களில் முதலாவதாக இது ஐசீஎன்-இனால் (IGN) தரப்படுத்தப்பட்டதுடன், "ஒவ்வொரு காட்சியும் மறக்கமுடியாத வகையில் உருவாக்கப்பட்டிருப்பது மூலமாக இது உண்மையில் தலைசிறந்ததோர் படைப்பாக அமைந்துள்ளது" என்று கூறியது. இக்கதையின் தொகுக்கப்பட்ட நூலானது, எக்காலத்திலும் தலைசிறந்த பத்து வரைகலை நாவல்களில் ஒன்றாக, 2005இல் இரைம் நாழிதளால் தெரிவுசெய்யப்பட்டது. அத்துடன், போர்பிடுன் பிளனெற்று (Forbidden Planet) எனும் வரைகதைப் புத்தக நிலையத்தினால் "சிறந்ததிலும் சிறந்த 50 வரைகதை நாவல்கள்" பட்டியலில் முதலிடத்தைப் பிடித்தது. எழுத்தாளர் பிறயன் கே. மனிங்கு (Brian K. Manning) தனது புத்தகமான "இடீசீ காமிக்சு இயர் பை இயர் எ விசுவல் குரோனிக்கில்" (ஆங்கிலம்: DC Comics Year By Year A Visual Chronicle, தமிழ்:இடீசி வரைகதைகளின் காலக்கிரமப் படத் தொகுப்பு) எனும் புத்தகத்தின் 1980கள் அத்தியாயத்தில் "எல்லாக்காலத்திலும் சிறந்த பேட்மேன் கதையமைப்பு" என்று எழுதியிருந்தார். சீக்காட்டு (Sequart) அமைப்பினால் வரைகதை அறிஞர்களிடையே நடாத்தப்பட்ட ஒரு வாக்கெடுப்பில் இந்நூல் இரண்டாம் இடத்தைப்பெற்றது.  
இருப்பினும் சில எதிர்மறையான விமர்சனங்களையும் இந்நூல் தேடிக்கொண்டது. ஏப்பிரல் 2010இல் காமிக்சு புல்லெற்றின் (Comics Bulletin) நிறுவனத்தினைச் சேர்ந்த நிக்கோலசு சிலேற்றன் (Nicolas Slayton) தனது கட்டுரையொன்றில் வோச்மேனுக்கு (Watchmen) அடுத்தபடியாக உலகின் மிகையாகப் புகழப்படும் (ஆயினும் மோசமான) வரைகதைகளில் ஒன்றாகத் தரப்படுத்தியுள்ளார். இதுகுறித்து "இதில் மையக்கதை என்று ஒன்று கிடையாது. ஆதலால் சூப்பர்மேனுக்கும் பேட்மேனுக்கும் (கட்டாயப்படுத்தப்பட்ட) மோதல் நிகழ்வதாகச் சித்தரிக்கப்பட்டிருப்பது இக்கதையின் முடிவைப் பொருத்தமில்லாமல் ஆக்குகிறது. பேட்மேனின் பண்புகள் சிதைக்கப்பட்டுள்ளதுடன், அக்கதாபாத்திரம் பிழையாகப் பயன்படுத்தப்பட்டுள்ளது." என்று அவர் கூறினார். த நியூயோக் இரைம்சு (The New York Times) நாளிதழ், 1987இல் வெளியான இக்கதையின் தொகுப்புக்கு எதிர்மறையான விமர்சனத்தை வழங்கியது. பேட்மேன் கதாபாத்திரத்தை உருவாகிய பொப் கேனின் (Bob Kane) கதைகள் அளவுக்குக் கற்பனைத் திறனுடன் இது அமைக்கப்படவில்லை என்று மொடெகாய் இரிச்லர் (Mordecai Richler) தெரிவித்தார். மேலும் "இக்கதைத் தொடரானது, வாசிப்பதற்குச் சிக்கலான அமைப்பையும் அளவுக்கதிகமான சொற்களையும் கொண்டுள்ளது. அகோரமான உடற்கட்டுடையவர்களாக சூப்பர்மேனும் பேட்மேனும் வரையப்பட்டுள்ளனர். இது ஒரு சிறுவர் கதையெனில் அவர்களுக்கு மகிழ்ச்சி தரும் வகைள் இது இருக்கமா? என நான் சந்தேகிக்கிறேன். இன்றேல் இது பெரியோருக்கானதெனின் அவர்களுடன் சேர்ந்து (மது) அருந்தக்கூட நான் தயங்குவேன்" என்று குறிப்பிட்டார்.
# கதை

## ஆதிக்கம்

"த இடாக்கு நைற்று இறிற்றேண்சு"வின் மகத்தான வெற்றி பேட்மேனை மீண்டும் ஒரு கலாசாரச் சின்னமாக மாற்றியதோடு மட்டுமல்லாமல், வோச்மெனுடன் இணைந்து வரைகலைப் புத்தகங்களின் இருண்ட யுகம் என அறியப்படும் நவீன யுகத்தைத் (இரும்பு யுகம் எனவும் அழைக்கப்படும்) தோற்றுவிப்பதில் செல்வாக்குச் செலுத்தியது. கடுமையான மற்றும் வழுவுடைய கதாபாத்திரமாக இக்கதையில் சித்தரிக்கப்படும் பேட்மேன், 1960களில் வெளிவந்த பேட்மேன் தொலைக்காட்சித் தொடர்களினின்று வேறுபட்டு, இருண்ட கதைகளும் விற்பனையிலும் வரவேற்பிலும் சாதனை படைக்கலாம் என்று நிறுவிற்று.  
கணினிப் பாவனையாளர்களிடையே பிரபல்யமான "காமிக் சான்சு" (Comic Sans) எழுத்துருவை உருவாக்கிய வின்சென்டு கொனர் (Vincent Connare), "த இடாக்கு நைற்று இறிற்றேண்சு"மற்றும் "வோச்மென்" ஆகிய நாவல்களே தனக்கு ஊன்றுகோலாக இருந்தது என்று கூறியிருந்தார்.
# கதை

## வேறு ஊடகங்களில்

### தொலைக்காட்சி

- த நியூ பேட்மேன் அட்வெஞ்சர்சு" (ஆங்கிலம்: The New Batman Adventures, தமிழ்: பேட்மேனின் புதிய சாகசங்கள்) எனும் அசைவூட்டத் தொடரில், பேட்மேனுக்கும் மியூற்றன்று அமைப்பின் தலைவனுக்கும் இடையே நடக்கும் மோதல் இப் புத்தகத்தில் நடப்பது போலவே சித்தரிக்கப்பட்டுள்ளதுடன், இவர்கள் முறையே மைக்கல் அயன்சைடு மற்றும் கெவின் மைக்கல் இறிச்சாட்சன் ஆகியோரால் குரல்கொடுத்துள்ளனர்.
- பேட்மேன்: த அனிமேற்றட்டு சீரீசில் (ஆங்கிலம்: Batman: The Animated Series, தமிழ்: பேட்மேன்: அசைவூட்டத் தொடர்) ஆக்கம் புகலிடத்தின் தலைமை மனோவியல் நிபுணரான பாத்தலோமியோ இக்கதையில் வரும் பாத்தலோமியோ வோல்பர் பற்றிய ஒரு சான்றாகும்.
- இரீன் இறைற்றன்சு (ஆங்கிலம்: Teen Titans, தமிழ்: சிறு அரக்கர்கள்) தொடரின் "கவ் லோங்கு இசு போறெவர்?" (
ஆங்கிலம்: How Long Is forever?, தமிழ்: எப்பொழுதும் என்பது எவ்வளவு காலம்?) என்ற அத்தியாயத்தில் மியூற்றன்று அமைப்பினர் வயதான "பீசிற்று போய்"-ஐ (Beast Boy) ஒரு கூண்டில் அடைத்துப் பனிப்பந்துகளால் தாக்குவது போலக் காட்டப்பட்டுள்ளது.  
- "பேட்மேன்: பிரேவு அன்டு த போல்டு" (ஆங்கிலம்: Batman: The Brave and The Bold, தமிழ்: துணிச்சலும் தைரியமுமிக்க பேட்மேன்) என்ற அசைவூட்டத் தொடரின் அத்தியாயமான "த நைற்சு ஒப் உருமொரோ" (ஆங்கிலம்: The Knights of Tomorrow, தமிழ்: நாளைய மறவர்கள்) எனும் அத்தியாயத்தில் புறூசு வெய்னின் மகனான இடேமியன் (Damien Wayne) பேட்மேனாக இருப்பது போன்ற எதிர்காலச் சித்தரிப்பில், மியூற்றன்று அமைப்பினர் ஒரு வங்கியைக் கொள்ளையடிப்பதைக் காணமுடிகிறது.
- "த பேட்மேன்" (The Batman) தொடரின் அத்தியாயமான "ஆட்டிபக்ற்சு"வில் (ஆங்கிலம்: Artifacts, தமிழ்: தொல்பொருட்கள்) எதிர்காலத்தில் நடப்பது போலச் சித்தரிக்கப்பட்டிருக்கும் மற்றொரு நிகழ்வில் மில்லரின் கதாம்சங்களைக் காணமுடிகிறது. இதில் பேட்மேன் உயரமானவரும், உடற்கட்டுடையவருமாகக் காட்டப்படுவதும் அவரின் எதிரியான மிசுரர் பிரீசை (Mr. Freeze) எதிர்கொள்கையில் பேட்மேனை நோக்கி அவர் "த இடாக்கு நைற்று இறிற்றேண்சு" என்று கூறுவதும் இதற்கு எடுத்துக்காட்டுகளாகும்.